section_heading: Pozadina
paragraph_text: U intervjuu sa Soundwave TV-om Townsend je objasnio kako je nastao Epicloud: "Mislim da sam sad kao trijezan čovjek u procesu skladanja uspio doći do točke na kojoj se ne predomišljam oko materijala; ako nešto skladam, ostavim to kakvo jest i dovršim to. Prethodnih par godina razmišljao sam 'Okej, moram skladati tu novu stvar vezanu za 'Ziltoida'; dovoljno imam nadahnuća da bih mogao skladati tu epsku svemirsku operu i pretjerati s njom, učiniti je vrlo mračnom.' Sjeo sam i skladao, ali svaki put bih napisao nekakvu hard rock stvar s elementima popa. I odlučio bih: 'Okej, izbacit ćemo tu iz sustava i onda ćemo skladati 'Ziltoida'.' I onda bih ju izbacio iz sustava i vratio bih se skladanju 'Ziltoida'. I onda bih opet skladao takvu pjesmu. I onda mi je prošlo kroz glavu: 'Okej, očito je da ova stvar želi izaći prije toga.'"